hu hu hu hu hu hu hu hu hu hu hu hu hu hu hu hu hu hu sk hu hu hu en de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nemzetközi Fizetések Bankja – Wikipédia
A Nemzetközi Fizetések Bankja Bank for International Settlements (BIS) a világ legrégebbi, jelenleg is működő nemzetközi pénzügyi szervezete. A nemzetközi bankok közötti monetáris együttműködés legfőbb szervezője, a központi bankok központi bankja. A Bázeli Bankfelügyeleti Bizottság működtetője. Székhelye Bázelban található.
é. sz. 47° 32′ 54″, k. h. 7° 35′ 30″47.5482, 7.59155Koordináták: é. sz. 47° 32′ 54″, k. h. 7° 35′ 30″47.5482, 7.59155
A Nemzetközi Fizetések Bankja weboldala
A Wikimédia Commons tartalmaz Nemzetközi Fizetések Bankja témájú médiaállományokat.
1 Létrejöttének főbb motívumai
2 Tevékenységének főbb súlypontjai
A részvénytársaság formájában működő intézményt 1930-ban a német jóvátételi kötelezettségeket rendező Young-terv végrehajtására hozták létre Franciaország, Nagy-Britannia, Belgium, Olaszország és Németország központi bankjai, illetve két magántulajdonban lévő japán pénzintézet, mivel a német jóvátételek fizetése a gazdasági világválság miatt megakadt. A Magyar Nemzeti Bank is részvényese lett már az alapítás évében az intézménynek.[1]
Alapítása óta a BIS tevékenysége jelentősen megváltozott, a jegybankok közötti együttműködés és információcsere kiemelt fórumává vált. A BIS jelenleg 62 ország központi bankjának tulajdonában áll, ezek valamennyien képviseleti és szavazati joggal rendelkeznek.[2][3] A szervezet a „jegybankok bankja” szerepkört vette fel. A második világháború után a Szovjetunió és az NDK kivételével valamennyi európai állam a szervezet tagjává vált. 1962-71 között a nemzetközi valutaválságok megelőzése és kezelése volt a fő feladat. 1971 óta a szervezet profilja az európai pénzügyi piacok elemzése illetve bank- és biztosítótársaságok felügyelete.
Megszervezte a nemzetközi tevékenységet folytató bankok teljes körű adatszolgáltatását.
Kidolgozta a banki tevékenyég ellenőrzésének normáit.
A BIS mára a bankok közötti együttműködés és információcsere kiemelt szereplőjévé vált. A szervezet pénzügyi alapokat képez és szükség esetén tényleges banki tevékenységet lát el.
Kezességvállalás nemzetközi pénzügyi műveletek során
A jegybankok közötti együttműködés segítése
A nemzetközi pénzügyi rendszerek stabilitásának megőrzése
Statisztikák és információk gyűjtése, publikálása
Banki feladatok ellátása nemzeti jegybankok számára
↑ A Nemzetközi Fizetések Bankja (BIS). Magyar Nemzeti Bank. (Hozzáférés: 2019. július 13.)
↑ A Nemzetközi Fizetések Bankja (BIS). Magyar Nemzeti Bank. (Hozzáférés: 2019. július 13.)
↑ About the BIS – overview. www.bis.org , 2005. január 1. (Hozzáférés: 2019. július 13.)
A BIS hivatalos oldala
A lap eredeti címe: „https://hu.wikipedia.org/w/index.php?title=Nemzetközi_Fizetések_Bankja&oldid=23598605”
Utoljára szerkesztve 2021. február 17., 20:39-kor
A lap utolsó módosítása: 2021. február 17., 20:39
A lap szövege CC BY-SA 3.0 alatt érhető el, ha nincs külön jelölve.